পেঙ্গিরান আব্দুল মমিন (জন্ম ১৯২৭)

**পেঙ্গিরান আব্দুল মমিন বিন পেঙ্গিরান হাজী ইসমাইল**  (৫ ডিসেম্বর ১৯২৭ - ১৭ মে ২০০৮) ব্রুনাইয়ের কূটনীতিক এবং মহৎ আইনসভা কাউন্সিলর ছিলেন।১৯৭৪ থেকে ১৯৮১ সাল পর্যন্ত তিনি ব্রুনাইয়ের  অর্থাৎ  মুখ্যমন্ত্রী নির্বাচিত হন। এর পূর্বে তিনি ১৯৭০ থেকে ১৯৭২ সাল পর্যন্ত ব্রুনাইয়ের চতুর্থ স্টেট সেক্রেটারি হিসেবে দায়িত্ব পালন করেন। তার কর্মজীবনে তিনি বিভিন্ন দেশে বেশ কয়েকটি কূটনৈতিক পদে অধিষ্ঠিত ছিলেন। এছাড়াও, তিনি জাতিসংঘে  ব্রুনাইয়ের প্রতিনিধিত্ব করেছিলেন। ২০০৪ থেকে ২০০৮ সালে মৃত্যুর আগ পর্যন্ত তিনি ব্রুনাইয়ের আইন পরিষদ লেগকুর সদস্য হিসেবে নিযুক্ত ছিলেন।

## প্রাথমিক জীবন এবং শিক্ষা
পেঙ্গিরান আব্দুল মোমিন বিন পেঙ্গিরান হাজী ইসমাইল ১৯২৭ সালের ৫ ডিসেম্বর ব্রুনাইতে জন্মগ্রহণ করেন।  তিনি ব্রুনাই টাউন মালয় স্কুল এবং পরবর্তীতে সেন্ট জর্জ স্কুলে পরিণত হওয়া রোমান ক্যাথলিক মিশন স্কুলে প্রাথমিক শিক্ষা লাভ করেন। উভয় স্কুলই ব্রুনাই টাউনের রাজধানী বর্তমানের বন্দর সেরি বেগাওয়ানে অবস্থিত। 

## রাজনৈতিক জীবন
পেঙ্গিরান আব্দুল মোমিন ১৯৪৬ সালে একজন কেরানি হিসেবে তার কর্মজীবন শুরু করেন। ১৯৫৫ সালের জানুয়ারিতে তিনি প্রশাসনিক কর্মকর্তা হিসেবে নিযুক্ত হন। পরবর্তীতে তিনি বেলায়েত অঞ্চলের সহকারী জেলা কর্মকর্তার দায়িত্বে নিয়োজিত হন। পরবর্তীতে ব্রুনাইয়ের স্টেট কাউন্সিল তাকে দ্বিতীয় শ্রেণীর ম্যাজিস্ট্রেট হিসেবে নিযুক্ত করে। ১৯৫৮ সালের আগস্টে তিনি জেলা কর্মকর্তা পদে পদোন্নতি পান এবং ১৯৫৯ সালের সেপ্টেম্বর পর্যন্ত এই দায়িত্ব পালন করেন। এই সময়ে তাকে কানাডার অটোয়াতে পাঠানো হয়।  তিনি সেখানে কার্লটন ইউনিভার্সিটি থেকে রাষ্ট্রবিজ্ঞান এবং জনপ্রশাসনে ডিপ্লোমা সম্পন্ন করেন। ১৯৬৩ সালে তিনি পুনরায় বেলায়েতের জেলা কর্মকর্তা হিসেবে দায়িত্ব গ্রহণ করেন।

১৯৬৩ সালের ফেব্রুয়ারিতে, পেঙ্গিরান আব্দুল মোমিন স্থানীয় চীনা ব্যবসায়ীদের পণ্যের ন্যায্য মূল্য নির্ধারণ এবং নির্দিষ্ট মূল্য তালিকা ঝুলিয়ে রাখার আহ্বান জানান। ক্রমবর্ধমান দ্রব্যমূল্য নিয়ে জনগণের উদ্বেগের প্রেক্ষিতে তিনি দেশবাসীকে আশ্বস্ত করেন যে দেশে নিত্যপ্রয়োজনীয় পণ্যের পর্যাপ্ত মজুদ রয়েছে। এর এক মাস পর তিনি বেলায়েত জেলায় ৮,৫০০ ব্রুনিয়ান ডলার ব্যয়ে একটি প্রকল্প শুরুর ঘোষণা দেন। এই প্রকল্পের মধ্যে  বেশ কিছু ছোট রাস্তা নির্মাণ কথা ছিল। এদের একটি লুমুত ও সুঙ্গাই লিয়াংয়ের মধ্যে  বিস্তৃত এবং অন্যটি বুকিত সাওয়াত ও মেরাকিং উলুর মধ্যে ৭০০ ফুট দীর্ঘ রাস্তা। এছাড়াও সুঙ্গাই তেরিমা থেকে সিম্পাং লাবিত পর্যন্ত নদী পরিষ্কার করার উদ্যোগও এই প্রকল্পের অন্তর্ভুক্ত ছিল। একই বছরের ২৮ জুলাই, তিনি লুমুতে বয়স্ক মালয় ভাষা শিক্ষা ক্লাসের উদ্বোধন করেন এবং সরকারের সাক্ষরতা অভিযানে সমর্থনের জন্য গ্রামবাসীদের প্রশংসা করেন। আগস্ট মাসে, পেঙ্গিরান আব্দুল মোমিন কুয়ালা বেলায়েতের আহমদ তাজউদ্দিন মালয় স্কুলে বয়স্ক পুরুষদের জন্য  ধর্মীয় শিক্ষা ক্লাসেরও উদ্বোধন করেন।

১৯৬৪ সালের ১২ মে থেকে ১৮ মে পর্যন্ত আফগানিস্তানের কাবুলে অনুষ্ঠিত উন্নয়নশীল দেশগুলোর মানবাধিকার বিষয়ক জাতিসংঘ সম্মেলনে পেঙ্গিরান আব্দুল মোমিন এবং আবিদিন আব্দুল রশিদ ব্রুনাইয়ের প্রতিনিধি হিসেবে যোগদান করেন। জুলাই মাসে তিনি ঘোষণা করেন যে, বেলায়েত জেলার পাঁচটি গ্রাম সুঙ্গাই লিয়াং, লুমুত, কুয়ালা বালাই, লাবি এবং বুকিত সাওয়াতে শিগগিরই কমিউনিটি হল নির্মিত হবে। গ্রামীণ জেলা উন্নয়ন পরিকল্পনার আওতায় ৪০,০০০ ডলার ব্যয়ে নির্মিতব্য এই হলগুলো সামাজিক অনুষ্ঠান, সভা এবং জনকল্যাণমূলক কাজের জন্য ব্যবহৃত হবে। ওই বছরের ২১ নভেম্বর তিনি মেলিলাস মালয় স্কুলের উদ্বোধন করেন।
১৯৬৫ সালের ৫ জুন বেলায়েত জেলা পরিষদের তৃতীয় সভায় পেঙ্গিরান আব্দুল মোমিন ঘোষণা করেন যে, সরকারি কর্মকর্তাদের দাপ্তরিক কাজে অবস্থানের সুবিধার জন্য লাবিতে একটি রেস্ট হাউস বা বিশ্রামাগার নির্মাণ করা হবে। তিনি সুঙ্গাই তেরাবান, সুকং এবং মেলিলাসে তিনটি কমিউনিটি হল এবং বুকিত সাওয়াত ও মেলিলাসে অতিরিক্ত বিশ্রামাগার নির্মাণের পরিকল্পনা তুলে ধরেন। কুয়ালা বেলায়েতেও একটি কমিউনিটি হল এবং একটি বিশ্রামাগার নির্মাণের পরিকল্পনা করা হয়। এছাড়া, সুকং থেকে বুকিত সাওয়াত পর্যন্ত একটি  সংযোগকারী রাস্তা নির্মাণের কাজ দ্রুত শুরু করার নির্দেশ দেওয়া হয় যা ওই বছরের মধ্যেই শেষ হওয়ার কথা ছিল।
১৯৬৬ সালের ডিসেম্বরে বেলায়েত জেলা পরিষদের সভার চেয়ারম্যান হিসেবে পেঙ্গিরান আব্দুল মোমিন সিরিয়ার 'বাতু ৩' পরীক্ষামূলক খামার নিয়ে জনমনে তৈরি হওয়া উদ্বেগের প্রেক্ষিতে স্থানীয় কৃষি অফিসের গৃহীত পদক্ষেপগুলো ব্যাখ্যা করেন। পরবর্তীতে ১৯৬৭ সালের অক্টোবরে, তিনি ভারপ্রাপ্ত মুখ্যমন্ত্রী পেঙ্গিরান মুহাম্মদ ইউসুফের সাথে কুয়ালা বেলায়েতের বিভিন্ন উন্নয়নমূলক প্রকল্প পরিদর্শনে যান। এই সফরের সময় তারা বিদ্যমান হাসপাতালের পরিবর্তে একটি নতুন ১৩ মিলিয়ন ডলারের হাসপাতাল নির্মাণের জন্য প্রস্তাবিত স্থান পরিদর্শন করেন। এছাড়াও একটি ভোকেশনাল স্কুল, একটি মাধ্যমিক বিদ্যালয়, একটি টারবাইন গ্যাস বিদ্যুৎ কেন্দ্র, একটি কমিউনিটি হল এবং দুটি পুনর্বাসন প্রকল্পের জন্য নির্ধারিত স্থানগুলোও তারা ঘুরে দেখেন।
তৎকালীন সচিব তাইব বাসার ছুটিতে থাকায় ১৯৬৯ সালে পেঙ্গিরান আব্দুল মোমিনকে রাজ্য সচিবালয়ে ভারপ্রাপ্ত সহকারী রাজ্য সচিব হিসেবে বদলি করা হয়। একই বছরের ২৩ জুলাই তিনি ব্রুনাইয়ের ভারপ্রাপ্ত রাজ্য সচিবের দায়িত্ব গ্রহণ করেন। এরপর ২ সেপ্টেম্বর থেকে ১ অক্টোবর পর্যন্ত তিনি পুনরায় কুয়ালা বেলায়েতের জেলা কর্মকর্তা হিসেবে দায়িত্ব পালন করেন। ১৯৭০ সালের ২৫ মার্চ সুলতানের অনুমোদনে পেঙ্গিরান আব্দুল মোমিন ব্রুনাইয়ের রাজ্য সচিব হিসেবে নিযুক্ত হন।  ১৯৭০ সালের ২ জুলাই আঙ্গরেক দেসা মালয় স্কুলের উদ্বোধন করেন। তৎকালীন মুখ্যমন্ত্রী পেঙ্গিরান মুহাম্মদ ইউসুফ জাপান সফরে থাকায় ১৯৭০ সালের ১৬ আগষ্ট থেকে ৩১ আগস্ট পর্যন্ত আব্দুল মমিন  ব্রুনাইয়ের ভারপ্রাপ্ত মুখ্যমন্ত্রীর দায়িত্ব পালন করেন। এরপর ৫ নভেম্বর থেকে মুখ্যমন্ত্রীর প্রত্যাবর্তন পর্যন্ত তিনি আবারও ভারপ্রাপ্ত মুখ্যমন্ত্রী হিসেবে দায়িত্ব পালন করেন। ১৯৭২ সালের ১৫ মে তার রাজ্য সচিব পদের মেয়াদ শেষ হয়।

১৯৭২ সালের ১৫ জুলাই পেঙ্গিরান আব্দুল মোমিন ব্রুনাইয়ের ভারপ্রাপ্ত মুখ্যমন্ত্রী নিযুক্ত হন এবং ১৯৭৪ সালের ১ জুলাই তাকে আনুষ্ঠানিকভাবে এই পদে স্থায়ীভাবে নিয়োগ দেওয়া হয়। ১৯৭৫ সালের ২৬ এপ্রিল মুখ্যমন্ত্রী হিসেবে তার নিয়োগপত্র হস্তান্তরের আনুষ্ঠানিক ঘোষণা ও অনুষ্ঠান আয়োজিত হয়। ১৯৭৬ সালের ২৭ জুন তিনি কাম্পুং বুনুতে বন্দহারা সাকাম মালয় স্কুলের নতুন ভবনের উদ্বোধন করেন। ১৯৭৬ সালের ১৯ নভেম্বর  সংবাদমাধ্যমে প্রকাশিত কিছু খবরের বিপরীতে তিনি স্পষ্ট করেন যে, ব্যাংক দারুসসালামকে দেশে কার্যক্রম পরিচালনার কোনো লাইসেন্স দেওয়া হয়নি। একই সাথে তিনি বাঙ্গার অঞ্চলে প্রথম আর্থিক কেন্দ্র হিসেবে কালিমান্টান ফিন্যান্স অ্যান্ড ইনভেস্টমেন্ট বেরহাদের নতুন শাখার উদ্বোধনকে স্বাগত জানান। ১৯৮১ সালের ৩১ আগস্ট মুখ্যমন্ত্রী হিসেবে তার কার্যকাল সমাপ্ত হয়।

## কূটনৈতিক ক্যারিয়ার
মুখ্যমন্ত্রী হিসেবে তার মেয়াদ শেষ করার পর, পেঙ্গিরান আব্দুল মোমিন তার কূটনৈতিক কর্মজীবন শুরু করেন। ১৯৮৯ থেকে ১৯৯০ সাল পর্যন্ত মালয়েশিয়ায় ব্রুনাইয়ের হাই কমিশনার এবং ১৯৯০ থেকে ১৯৯৩ সাল পর্যন্ত ভারতে অনাবাসিক হাই কমিশনার হিসেবে দায়িত্ব পালন করেন।২৪ নভেম্বর ১৯৯০ সালে রাষ্ট্রপতি রামস্বামী ভেঙ্কটরামনের কাছে তার পরিচয়পত্র পেশ করেন। ১৯৯৩ থেকে ১৯৯৫ সাল পর্যন্ত, তিনি চীনে ব্রুনাইয়ের অনাবাসিক হাই কমিশনারও ছিলেন।  তিনি ১৯৯৪ থেকে ১৯৯৫ সাল পর্যন্ত জাতিসংঘে দেশটির স্থায়ী প্রতিনিধি হিসেবে দায়িত্ব পালন করেন। পরবর্তীতে মোহাম্মদ দাউদ তার স্থলাভিষিক্ত হন।  

## আইন পরিষদ সদস্য
পেঙ্গিরান আব্দুল মোমিন ২০০৪ সালের ৬ সেপ্টেম্বর নতুনভাবে পুনরুজ্জীবিত ব্রুনাইয়ের আইন পরিষদ লেগকোতে নিযুক্ত হন। ২৭ সেপ্টেম্বর অনুষ্ঠিত লেগকো অধিবেশনে তিনি জনগণের প্রয়োজন এবং উদ্বেগের কথা শোনার গুরুত্বের ওপর জোর দেন। তিনি দেশের শান্তি ও সমৃদ্ধির জন্য একটি অভিন্ন আকাঙ্ক্ষা ব্যক্ত করেন। তিনি আশা প্রকাশ করেন যে এটি অন্যদের জন্য একটি উদাহরণ হিসেবে কাজ করবে। সেই সঙ্গে তিনি সুলতানের ইচ্ছা পূরণের জন্য প্রার্থনা করেন। লেগকো অধিবেশনের পরের দিন অন্য একটি অধিবেশনে তিনি রাস্তার ড্রেন বা নর্দমা বন্ধ হয়ে যাওয়া নিয়ে উদ্বেগ প্রকাশ করেন এবং সংশ্লিষ্ট কর্তৃপক্ষকে এই সমস্যা সমাধানের আহ্বান জানান। এর কিছুদিন পরেই ২০০৫ সালের ১ সেপ্টেম্বর লেগকো বিলুপ্ত করা হয়। তবে পেঙ্গিরান আব্দুল মোমিনকে এর অন্যতম নতুন সদস্য হিসেবে পুনরায় নিযুক্ত করা হয়। ২০০৫ সালের ২ সেপ্টেম্বর থেকে নতুন আইন পরিষদ কার্যকর করা হয়। ২৫ সেপ্টেম্বর তিনি শপথ গ্রহণ করেন।
২০০৬ সালের মার্চ মাসে অনুষ্ঠিত লেগকো অধিবেশনে পেঙ্গিরান আব্দুল মোমিন বেশ কিছু গুরুত্বপূর্ণ বিষয় উত্থাপন করেন। তিনি সরকারি পাবলিক সার্ভিস কমিশন (পিএসসি)-এর অধীনে কর্মরত যোগ্য আবেদনকারীদের বেতন প্রদানে বিলম্বের বিষয়টি তুলে ধরেন। তিনি একে আইন বিভাগ বা পিএসসি-্র প্রশাসনিক অদক্ষতা হিসাবে শনাক্ত করেন। তিনি প্রস্তাব করেন যে, সরকারি বাজেট নিয়ে আলোচনা ব্যাপকভাবে প্রচার করা উচিত নয়। কারণ সংবেদনশীল বাজেট তথ্য প্রকাশ করার ফলে জাতীয় স্বার্থে নেতিবাচক প্রভাব পরতে পারে। এছাড়াও, তিনি বিভিন্ন রাস্তা মেরামত প্রকল্পের অগ্রগতি সম্পর্কে জানতে চান। তিনি প্রশ্ন তোলেন যে, ২০০৫ ও ২০০৬ সালে এই উদ্যোগগুলোর জন্য বরাদ্দকৃত বাজেট পুরোপুরি ব্যবহৃত হয়েছে কি না? সবশেষে, তিনি ২৫,০০০,০০০,০০০ (২৫০ কোটি) ব্রুনিয়ান ডলার বাজেটের 'জালান রেসিডেন্সি' উন্নত করার পরিকল্পনায় আগ্রহ প্রকাশ করেন এবং কিয়াঙ্গেহ ব্রিজ থেকে জালান রেসিডেন্সি পর্যন্ত এই উন্নয়ন প্রসারিত হবে কি না তা জানতে চান। সেই সঙ্গে তিনি উক্ত রাস্তার পাশে পার্কিং সমস্যা নিয়েও উদ্বেগ প্রকাশ করেন।
২০০৭ সালের মার্চ মাসে অনুষ্ঠিত লেগকো অধিবেশনে পেঙ্গিরান আব্দুল মোমিন প্রতিরক্ষা মন্ত্রণালয়ের জন্য সংবেদনশীল বাজেট বরাদ্দ জনসমক্ষে প্রকাশ না করার প্রস্তাব দেন। জাতীয় নিরাপত্তা রক্ষায় প্রতিরক্ষা কৌশল, সরঞ্জাম ক্রয় এবং সৈন্য সংখ্যার গোপনীয়তা বজায় রাখার ওপরও তিনি জোর দেন। তিনি প্রতিটি মন্ত্রণালয়ের বার্ষিক বাজেট বরাদ্দ প্রক্রিয়ার বিষয়েও স্পষ্টীকরণ চান। তিনি প্রশ্ন তোলেন যে এই বাজেট পুঙ্খানুপুঙ্খভাবে আলোচিত ও সর্বসম্মত কি না।প্রতি বছর বরাদ্দের শতকরা বৃদ্ধির হার কত এবং কর্মীদের বেতনের বিপরীতে উন্নয়ন প্রকল্পের জন্য কতটুকু অংশ বরাদ্দ থাকে। অনেক প্রশ্ন ও মতভিন্নতার পরও পরিশেষে তিনি প্রস্তাবিত বাজেটের প্রতি সমর্থন ব্যক্ত করেন। এছাড়াও, তিনি অষ্টম জাতীয় উন্নয়ন পরিকল্পনার অগ্রগতি সম্পর্কে জানতে চান এবং ব্যয়ের স্থিতি ও সম্পন্ন প্রকল্পগুলোর ওপর স্পষ্ট কোনো আপডেট না থাকায় উদ্বেগ প্রকাশ করেন।

## মৃত্যু এবং অন্ত্যেষ্টিক্রিয়া
পেঙ্গিরান আব্দুল মোমিন ২০০৮ সালের ১৭ মে ৮০ বছর বয়সে কাম্পং তেলানাইতে তার বাসভবনে মৃত্যুবরণ করেন।  তার অন্ত্যেষ্টিক্রিয়ায় সুলতান হাসানাল বলকিয়াহ এবং পেঙ্গিরান আনাক আবদুল আজিজ উপস্থিত ছিলেন। পেঙ্গিরান আনাক আবদুল আজিজ তার বাসভবনে আবদুল আজিজ জুনেদের নেতৃত্বে জামাতীয় জানাজায়ও যোগদান করেছিলেন। পরে তাকে কাম্পং তেলনাই মুসলিম কবরস্থানে দাফন করা হয়।  

## ব্যক্তিগত জীবন
পেঙ্গিরান আব্দুল মমিন ১৯৪৭ সালে দাতিন দায়াং হাজাহ মসনাহ বিনতে হাজী মোহম্মদ ইউসুফকে বিয়ে করেন। তাদের দাম্পত্য জীবনে পাঁচজন সন্তান ছিল। এদের মধ্যে দুইজন ছেলে এবং তিনজন মেয়ে। তাদের মধ্যে পেঙ্গিরান মোহাম্মদ ইয়াসিন,  পেঙ্গিরান নোরাইনি,  এবং পেঙ্গিরান মারিয়ানাও রয়েছেন। 

## উপাধি, শৈলী এবং সম্মাননা

### শিরোনাম এবং শৈলী
থাম্ব|
থাম্ব|১৯৭০ সালে লাপাউতে আয়োজিত খেতাব প্রদান অনুষ্ঠানে পেঙ্গিরান আব্দুল মোমিন (বাম থেকে দ্বিতীয়)
১৯৭০ সালের ২৫ জুন, পেঙ্গিরান আব্দুল মমিন সুলতান হাসানাল বলকিয়াহ কর্তৃক  উপাধিতে ভূষিত হন।এ উপাধিটি () সম্বোধনের রীতি শৈলী বহন করে।

### সম্মাননা
পেঙ্গিরান আব্দুল মমিনকে নিম্নলিখিত সম্মাননা প্রদান করা হয়েছে: 

**জাতীয়**

১. 50x50পিক্সেল লায়লা উতামার ফ্যামিলি অর্ডার (ডিকে; ১৫ জুলাই ১৯৭২) – *দাতো লায়লা উতামা *
২. 50x50পিক্সেল অর্ডার অফ সেরি পাদুকা মাহকোটা ব্রুনাই সেকেন্ড ক্লাস ( ডিপিএমবি; ১২ ফেব্রুয়ারি ১৯৬৯) – *দাতো পাদুকা* 
৩. 50x50পিক্সেল অর্ডার অফ সেরি পাদুকা মাহকোটা ব্রুনাই থার্ড ক্লাস (এসএমবি; ২৩ সেপ্টেম্বর ১৯৬৫) 
৪. 50x50পিক্সেল অর্ডার অফ সেটিয়া নেগারা ব্রুনাই সেকেন্ড ক্লাস (DSNB; ১৫ জুলাই ১৯৭৩) - *দাতো সেটিয়া*
৫.50x50পিক্সেল ওমর আলী সাইফুদ্দিন পদক দ্বিতীয় শ্রেণীর (POAS; 25 সেপ্টেম্বর 1963) 
৬. 50x50পিক্সেল সুলতান হাসানাল বলকিয়া পদক ( পি এইচ বি এস; ১৫ জুলাই ১৯৭১)
৭. 50x50পিক্সেল *পিংগাত বাকতি লায়লা ইখলাস* (পিৎবি এল আই)
৮. 50x50পিক্সেল মেধাবী সেবা পদক (পিজেকে; ১৫ জুলাই ১৯৭০) 
৯. 50x50পিক্সেল দীর্ঘ সেবা পদক (পিকেএল; ২ আগস্ট ১৯৬৭) 
১০. 50x50পিক্সেল প্রচারণা পদক (১৭ এপ্রিল ১৯৬৫) 

**আন্তর্জাতিক**

১. যুক্তরাজ্য:
i. 50x50পিক্সেল রয়েল ভিক্টোরিয়ান অর্ডার (এল ভি ও)-এর লেফটেন্যান্ট 
ii. 50x50পিক্সেল রয়েল ভিক্টোরিয়ান অর্ডার (এম ভি ও)-এর সদস্য 

### তাঁর নামে নামকরণ করা স্থান
কাম্পং মুমং এর একটি রাস্তাকে তার নামের সাথে মিল রেখে জালান দীপা নেগারা নামকরন করা হয়।

## মন্তব্য

## তথ্যসূত্র

## বহিঃসংযোগ

* 
বিষয়শ্রেণী:কার্লটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রুনাইয়ান মুসলিম
বিষয়শ্রেণী:২০০৮-এ মৃত্যু
বিষয়শ্রেণী:১৯২৭-এ জন্ম